་ལ་བོས་
ནས་ཁྱེར་ཅིག་ཅེས་ལན་གཉིས་བཟླས་པ་ནི་ནན་ཏན་དུ་བྱ་བའི་ཕྱིར་རོ༎
བླ་མ་དག་དབང་དུས་སུ་ཁྱེར་ཅིག །ལམ་དུས་སུ་ཁྱེར་ཅིག་ཅེས་འཆད་དོ། །ཁྱེར་ནས་ཅི་
བྱ་ཞེ་ན། ཁྱེར་ལ་སྙོམས་འཇུག་གིས་མཆོད་པ་དག་ཏུ་གྱིས་ཤིག་ཅེས་པའོ། །དབང་བཞི་པ་སྦྱིན་
པ་ནི། དོན་གྱི་ལྷན་སྐྱེས་ཀྱི་ཡེ་ཤེས་འདི་ནི་རྟོགས་དཀའ་བས་ཆེས་ཕྲ་ཞིང་། དེ་བཞིན་གཤེགས་
པ་རྣམས་ཀྱི་རྡོ་རྗེའི་སྐུ་དང་ངོ་བོ་དབྱེར་མེད་པའི་སྙིང་པོ་སྟེ་ཐུགས་གཉིས་སྣང་གི་སྤྲོས་པ་མ་ལུས་
པ་དང་བྲལ་བས་ནམ་མཁའ་དང་འདྲ་བ། ཉོན་མོངས་པ་མེད་པས་རྡུལ་དང་བྲལ་བ། སྲིད་པ་ཟད་
པས་ཐར་པ་སྦྱིན་པ། འཚེ་བ་མེད་པས་ཉེ་བར་ཞི་བ་ཉིད། ཅེས་པ་རྣམས་ནི་མུ་ཏིག་ཕྲེང་བར། རྡོ་རྗེ་
སྙིང་པོ་མཁའ་འདྲ་བ། །ཞེས་བཏོན་ནས་བཤད་པའི་དོན་ཡིན་ལ། ཀུ་མུ་ཊིར་ཚིགས་སུ་བཅད་པ་
འདི་བླ་མའི་ཞལ་ལས་རྟོགས་པར་བྱ་བར་གསུངས་ནས་མ་བཤད་ལ། པདྨ་ཅན་དུའང་རྐང་པ་ཐ་མ་
ལ་གཞན་ལས་བཤད་པ་མ་མཛད་ཅིང་། དེ་ལ་ཁྱོད་རང་གི་ནི་ཕ་ནི་ཁྱོད། །ཅེས་བཏོན་ནས། ཁྱོད་
རང་གི་ཕ་ནི་རྡོ་རྗེ་འཛིན་པའོ། །ཁྱོད་ཅེས་པ་ནི་ཡེ་ཤེས་དེ་རྙེད་པས་འདིའི་རང་བཞིན་དུ་གནས་
པའོ། །ཞེས་གསུངས་ཏེ། ལྷན་སྐྱེས་ཀྱི་བདེ་སྟོང་ཁྱད་པར་བ་ནི་ཁྱོད་རང་གི་འདོད་དོན་སྐྱེད་པས་
ཕ་དང་། ཡེ་ཤེས་དེ་རྙེད་པས་ན་རང་གི་གནས་ལུགས་ཀྱང་དེའི་རང་བཞིན་དུ་རྟོགས་པའི་དོན་ནོ༎
གཉིས་པ་ལ། སྔར་ལས་རྒྱ་ལ་བརྟེན་ནས་བདེ་ཆེན་འདྲེན་པ་ལན་དུ་མ་ཞིག་བཤད་པ་
ཐམས་ཅད་དང༌། བསྐྱེད་རིམ་པས་སྒྲུབ་ཐབས་བསྒོམ་པའི་ཚེ་རྒྱུ་རྡོ་རྗེ་འཛིན་པ་ཡབ་ཡུམ་སྙོམས་
པར་ཞུགས་པས་འཁོར་གྱི་ལྷ་མོ་འབྱིན་པ་ལ་སོགས་པ་ཐམས་ཅད་ཀྱི་སྔོན་དུ་རྡོ་རྗེ་དང་པདྨ་བྱིན་
གྱིས་རློབ་པའི་སྔགས་ལ། པདྨ་བྱིན་གྱིས་རློབ་པ་ནི། པདྨ་ཞེས་པ་ཡབ་ཡུམ་གྱི་པདྨའོ། །སུ་ཁ་ནི་
བདེ་བ་དང་། དྷ་ར་ནི་འཛིན་པ་དང་། མ་ཧཱ་ཆེན་པོ་དང་། ར་ག་ནི་ཆགས་པ་དང་། སུ་ཁ་ནི་བདེ་བ་
དང་། ད་དྷ་ནི་སྟེར་བའམ་སྦྱིན་པ་དང་། ཙ་ཏུར་ནི་བཞི་དང་། ཨཱ་ནནྟ་ནི་དགའ་བ་དང་། བྷ་ག་ནི་ཡུམ་
གྱི་པདྨ་དང་། བི་ཤྭ་ནི་སྣ་ཚོགས་པ་དང་། ཀརྱ་ནི་བྱ་བ་དང་། ཀུ་རུ་ནི་མཛོད་ཅིག་པ་དང་། ཤྭ་མེ་

བརྟག་གཉིས་རྣམ་བཤད་མཁའ་འགྲོའི་གསང་མཛོད། 545
ནི་བདག་གི་ཞེས་པའོ། །དེ་ལ་ཀརྱ་ཀུ་རུ་ཤྭ་མེ་ཞེས་བདག་གི་བྱ་བ་མཛོད་ཅིག་ཅེས་པའི་བྱ་བ་ནི་
དགའ་བཞི་སྐྱེད་པའི་བྱ་བ་ཡིན་ཏེ། དེ་ནི་ཙ་ཏུར་ཨ་ནནྟས་བསྟན་ནོ། །དེ་ཡང་མ་ཧཱ་ར་ག་སུ་ཁ་ད་
དྷ་ཞེས་ཆགས་པ་ཆེན་པོས་བདེ་བ་ཆེན་པོའི་ཚུལ་གྱིས་མཛོད་ཅིག་ཅེས་པའོ། །པདྨ་སུ་ཁ་དྷ་རའི་
པདྨ་དང་བྷ་ག་ནི་དོན་གཅིག་ལ། དེས་བདེ་བ་འཛིན་པ་ནི་ཕྱག་རྒྱ་རིགས་བཞིའི་པདྨའི་ཁྱད་པར་
གྱིས། བདེ་བའི་རྟེན་ཡབ་ཀྱི་བྱང་སེམས་མི་འཕོ་བར་བྱེད་པ་ཡིན་ཏེ། རྡོ་རྗེ་མཁའ་འགྲོ་ལས། རྩུབ་
ཅེས་བྱ་བ་ནི་བ་གླང་གི་ལྕེ་ལྟར་རྩུབ་པའོ། །འཇམ་པ་ནི། པདྨ་ཅན་ཞེས་བྱ་བའོ། །སྲ་བ་ནི་ཁུ་བ་
སྲ་བ་སྟེ། གང་གི་ཁུ་བ་འཐས་པར་འགྱུར་བའོ། །མཛེས་པ་ཅན་ནི་དུང་ཅན་མ་སྟེ་པདྨ་ལ་ཤ་འཛེར་
ཡོད་པའོ། །བུད་མེད་འདི་དག་ནི་བཅུད་བཅིང་བ་ལ་དབང་བར་གྱུར་པ་ཡིན་ནོ།།ཞེས་གསུངས་
པས་ཤེས་ཏེ། བཅུད་ནི་ཡབ་ཀྱི་བྱང་སེམས་ཀུནྡ་ལྟ་བུའོ།།
ཡང་དེ་ཉིད་ལས། དྲུག་པོ་དེ་དག་སྐལ་བཟང་མ་སྟེ་སུ་བྷ་ག་ཡིན་ལ། དེ་དག་ནི་སྒྲུབ་པ་པོ་
ལ་མཆོག་སྟེར་བ་ཡིན་ནོ། །ཞེས་རུས་སྦལ་གྱི་རྒྱབ་ལྟར་མཐོ་བ་སོགས་ཀྱི་མཚན་ཉིད་དྲུག་ཚང་
བའི་བྷ་ག་དང་ལྡན་པ་ནི་སྐལ་བཟང་མ་སྟེ། དེ་དང་འདུས་པས་སྒྲུབ་པ་པོ་ལ་མཆོག་སྟེར་བས་སུ་
བྷ་ག་ཞེས་པ་སྐལ་བཟང་མའམ། བྷ་ག་བཟང་པོ་མ་ཞེས་པའི་དོན་ནོ། །བི་ཤྭ་ནི་བྷ་གར་རྩོལ་བའི་བྱ་
བ་སྣ་ཚོགས་པ་དགའ་བའི་བསྟན་བཅོས་ལས་བཤད་པ་སྟེ་ཐབས་དེས་སོ། །ཧཱུཾ་རྣམས་ནི་དོན་དེ་
ལ་བསྐུལ་བར་བྱེད་པའོ། །བདག་གི་བྱ་བ་མཛོད་ཅིག་ཅེས་པའི་སྨྲ་བ་པོ་ནི་ཡབ་ཡིན་ལ། སྨྲ་བའི་
ཡུལ་ནི་ཡུམ་མོ། །རྡོ་རྗེ་བྱིན་གྱིས་རློབ་པའི་སྔགས་ལ། ཀརུཾ་ཀུ་རུ་ཤཱ་མེ་ནི་བདག་གི་བྱ་བ་མཛོད་
ཅིག་ཅེས་པའོ། །བྱ་བ་ནི་ཙ་ཏུར་ཨ་ནནྟ་ད་ཡ་སྟེ་དགའ་བ་བཞི་སྦྱིན་པའི་བྱ་བའོ། །གང་གིས་ན་
བཛྲ་མ་ཧཱ་དྭོ་ཥ་ནི་ཞེ་སྡང་ཆེན་པོའི་རྡོ་རྗེ་སྟེ། ཡང་ཧེ་རུ་ཀར་བྱས་པའི་གསང་བའི་རྡོ་རྗེས་སོ། །དེ་
ལྟར་ཡུམ་གྱིས་ཡབ་ལ་དགའ་བ་བཞི་སྟེར་བ་དང་ཡབ་ཀྱིས་ཡུམ་ལ་དགའ་བ་བཞི་སྟེར་བའི་ཚུལ་
ནི། །ཀ་ཀཱ་མུ་ཁ་ཨེ་ཀ་ར་སོ་ནཱ་ཐ་ཞེས་པས་སྟོན་པའི་ཀ་ཀཱ་ནི་བྱ་རོག་གོ །མུ་ཁ་ནི་གདོང་སྟེ་བྱ་
1 བཀའ་འགྱུར། དཔེ་བསྡུར་མ། དེབ། ༧༨ ཤོག ༢༥༥ ཕྲེང་། ༤
2 བཀའ་འགྱུར། དཔེ་བསྡུར་མ། དེབ། ༧༨ ཤོག ༢༥༦ ཕྲེང་། ༡༣
3 ཞོལ། ཤོག ༢༤༥ ན ༤ གཙང༌། ཤོག ༢༠༥ བ ༤ ཡབ་ཧེ་རུ་ཀར་བྱས་པའི་གསང་

546 མཁས་གྲུབ་རྗེའི་གསུང་འབུམ་ཆ་པ།
རོག་གདོང་དང་། བྱ་གདོང་མ་དང་མཁའ་འགྲོའི་གདོང་ཞེས་གྲགས་པ་སྟེ། གཉིས་ཀའི་དབུ་མའི་
མར་སྣའོ། །ཨེ་ཀ་ནི་གཅིག་པ་སྟེ། དེ་ཡང་ར་སོའམ་ར་ས་ཞེས་པས་རོ་གཅིག་པའོ། །དེའི་དོན་ནི་
རྩ་གཉིས་པོ་ཕན་ཚུན་ཕྲད་པས་དམ་དུ་བཅིངས་ཏེ་གཅིག་ཏུ་བྱས་པའི་མཐུ་ལས། ནཱ་ཐ་སྟེ་མགོན་
པོ་བདེ་བ་ཆེན་པོ་བསྐྱེད་པའོ། །ཕྱི་མ་འདིར་བདག་གི་བྱ་བ་མཛོད་ཅིག་ཅེས་པའི་སྨྲ་བ་པོ་ནི་ཡུམ་
ཡིན་ལ། གང་ལ་སྨྲ་བའི་ཡུལ་ནི་ཡབ་བོ། དེའི་ཕྱིར་སྒྲུབ་ཐབས་བསྒོམ་པའི་ཚེ་ཡབ་ཀྱིས་ཡུམ་གྱི་
པདྨ་བྱིན་གྱིས་རློབ་ཅིང་། ཡུམ་གྱིས་ཡབ་ཀྱི་རྡོ་རྗེ་བྱིན་གྱིས་རློབ་པ་ཡིན་ནོ། །ཞེས་པའང་ལེགས་
པར་སྨྲས་པ་ཡིན་ནོ། །འདིས་ནི་ཡུམ་གྱིས་ཡབ་ལ་དགའ་བ་བཞི་སྦྱིན་པའི་བྱ་བ་བྱེད་པ་ལྟར། ཡབ་
ཀྱིས་ཀྱང་ཡུམ་ལ་དགའ་བ་བཞི་སྦྱིན་པའི་བྱ་བ་བྱེད་པར། གསལ་བར་བསྟན་པ་ཡིན་པས། ཡུམ་
ལ་བརྟེན་ནས་ཡབ་གྲོལ་བ་ལྟར། ཡབ་ལ་བརྟེན་ནས་ཀྱང་། ཡུམ་གྲོལ་དགོས་སོ། །སྤྱི་བོར་ཞེས་
སོགས་ཀྱི་དོན་ནི། ཟེའུ་འབྲུ། ཞེས་པ་མགྲིན་པའི་པདྨའི་ལྟེ་བ་ལ་བྱས་ནས་གཉིས་ཀའི་གནས་
གསུམ་དུ་ཡི་གེ་གསུམ་འགོད་པ་དང༌། གསང་གནས་བྱིན་གྱིས་རློབ་པའི་སྔོན་དུ་ཧཱུཾ་ལས་རྡོ་རྗེ་དང་
ཨོཾ་ལས་ནོར་བུ་བསྐྱེད་པ་དང་ཨཱཿལས་པདྨ་བསྐྱེད་པའང་བསྟན་པ་ཡིན་ནོ༎
བཞི་པ་མཇུག་གི་དོན་ལ་གཉིས། གཞུང་ཡོངས་སུ་རྫོགས་པའི་ཚུལ་དང་། བོད་དུ་གང་
གིས་བསྒྱུར་བའི་ཚུལ་ལོ། །དང་པོ་ནི། སྒྱུ་མ་དག་ནི་ཐམས་ཅད་ལས། །བུད་མེད་སྒྱུ་མ་ཁྱད་པར་
འཕགས།‘།ཞེས་པ་ལྟར། གཙོ་བོར་བདག་མེད་མ་ལ་སོགས་པའི་རྣལ་འབྱོར་མས་ཞུས་པས་སྒྱུ་
མའི་བརྟག་པ་ཞེས་པ་བརྟག་པ་ཕྱི་མའི་སྒོས་ཀྱི་མཚན་དུ་མངོན་ལ། ལྷག་མ་ནི་རྒྱུད་སྤྱིའི་མཚན་
དུ་བྱས་ན་ལེགས་པས། སྒྱུ་མའི་བརྟག་པ་ཞེས་བྱ་བ་བརྟག་པ་ཕྱི་མ་རྫོགས་སོ། །ཞེས་ཡར་བཅད་
ནས། ལྷག་མ་ད་ལྟའི་རྒྱུད་ཚིག་ལྟར་སྦྱར་ན་ལེགས་པར་མངོན་ཏེ། མཁའ་འགྲོ་མའི་དྲ་བའི་སྡོམ་
པའི་དོན་སྔར་བཤད་ཟིན་ཏོ༎
གཉིས་པ་ནི། རྒྱ་གར་གྱི་མཁན་པོ་ག་ཡ་དྷ་ར་དང་ལོ་ཙྪ་བ་དགེ་སློང་འབྲོག་མི་ཤཱཀྱ་ཡེ་
ཤེས་ཀྱིས་རྒྱ་སྐད་ལས་བོད་སྐད་དུ་བསྒྱུར་ཅིང་ཞུས་ཏེ་གཞི་འགྱུར་མཛད་པ་ལ་ཚིག་དོན་གྱི་སྒོ་
ནས་འཆད་ཉན་གྱིས་གཏན་ལ་ཕབ་པའོ། །དགེ་ལེགས་རྣམ་དཔྱོད་ཡལ་གའི་ཁྱོན་ཡངས་ལྷག་
1 བཀའ་འགྱུར། དཔེ་བསྡུར་མ། དེབ། ༨༦ ཤོག ༡༣༠ ཕྲེང་། ༡༧

བརྟག་གཉིས་རྣམ་བཤད་མཁའ་འགྲོའི་གསང་མཛོད། 547
བསམ་མེ་ཏོག་རབ་དཀར་རྒྱས་པའི་ཁུར་འཛིན་པ། །སངས་རྒྱས་ལས་ཀྱང་རྣམ་པར་སངས་
རྒྱས་དཔལ་ལྡན་བླ་མའི་གསུང་མཆོག་བདུད་རྩིས་བྲན་པ་ལས། །གང་ཞིག་མྱངས་ན་རྒྱལ་བའི་
བདེ་བའང་དཀའ་བ་མེད་པར་སྦྱིན་པའི་རོ་ལྡན་ལེགས་བཤད་ཀྱི། །འབྲས་བུ་ཡོངས་སྨིན་དཔག་
བསམ་ལྗོན་པའི་གྲིབ་བསིལ་གང་དེས་སྐལ་བཟང་ཡིད་ཀྱི་གདུང་སེལ་བྱེད། །མཐོང་བའི་ཆོས་ལ་
ས་བཅུའི་དབང་ཕྱུག་རྒྱལ་སྲས་རྒྱུ་སྐར་བྱེ་བའི་འཁོར་དང་ལྷན་ཅིག་ཏུ། །དཔལ་ལྡན་དྲི་མེད་ཆོས་
དབྱིངས་ནམ་མཁའ་བདེ་ཆེན་འོད་དཀར་རོལ་པའི་སྣང་བས་འཁྱུད་པ་ཅན། །ཟླ་བ་གསར་པའི་
གོ་འཕང་མཐོན་པོར་རྡོ་རྗེ་ཐེག་པའི་རླུང་ཤུགས་བཞོན་པས་འཛེག་འདོད་པ། །དེ་ཉིད་ཐབས་ཚོལ་
དམ་པ་རྣམས་ལ་འདི་མཐོང་མཚུངས་པའི་དགའ་བ་ཅི་ཡང་ཡོད་མ་ཡིན། །ལུས་ཅན་འཁོར་བ་ཆུ་
སྲིན་འབྱུང་གནས་ལས། །སྒྲོལ་བའི་དེད་དཔོན་འགྱུར་འདོད་ལེགས་བཤད་ཀྱི། །གྲུ་ཆེན་འདི་ལྟ་
སྲོག་གི་ཟོང་ལས་ཀྱང་། །རྙེད་པར་སླ་བ་མ་ཡིན་གུས་པས་ལོངས། །རྡོ་རྗེ་འཆང་དབང་དུས་ཀྱི་ཐ་
མ་ལ། །ངུར་སྨྲིག་འཛིན་པའི་ཟློས་གར་ལྷུར་ལེན་པ། །དེ་ནི་བདག་གི་བླ་མ་དེ་ཡི་ཐུགས། །རྟག་
ཏུ་བདེ་བ་ཆེན་པོའི་རོ་ལ་ཆགས། །འབྱུང་པོ་ཀུན་ལ་བརྩེ་ལྡན་འགྲོ་བའི་མ། །དེ་ནི་བདེ་ཆེན་ལམ་
འདིས་ལུས་ཅན་ཀུན། །ད་ལྟ་ཉིད་དུ་བཀྲི་བའི་ཐབས་གང་ཞེས། །འདི་ཉིད་འབའ་ཞིག་དགོངས་
ཤིང་ལམ་འདི་འདོམས། །ཉིན་བཞིན་རླབས་ཆེན་བཤད་པའི་གྲུ་སྦྱར་ནས། །ཟབ་ཡངས་རྒྱུད་སྡེ་
རྒྱ་མཚོའི་འཇུག་ངོགས་སུ། །གདུལ་བྱ་འཁྲིད་པའི་སྦྱོར་བས་བདག་ཅག་གི །དེད་དཔོན་མཆོག་
དེ་ངལ་བའི་ཐུགས་མི་མངའ། །བསྟན་པའི་ཉི་མ་དེ་ཡང་དེ་ཡི་མཐར། །དུས་ཀྱི་དབང་གིས་ནུབ་
ཀྱི་རི་རྩེར་ནི། །བདག་ཅག་རྣམས་ལ་ཕྱི་བཞིན་གཟིགས་པ་ཡི། །བརྩེ་བའི་འོད་དམར་དང་བཅས་
རིང་དུ་གཤེགས། །བདེ་ཆེན་གནས་ལ་ངེས་པ་བླ་ན་མེད། །སྟེར་བའི་སྒོ་ནི་གཉིས་པ་དང་བྲལ་
བ། །རྒྱུད་འདིར་ཁྱོད་གསུང་ལེགས་བཤད་འགོད་པ་ལ། །སྐལ་བའི་ཤས་ཀྱང་ཡབ་ཀྱིས་བདག་ལ་
མཛད། །དེ་ཕྱིར་ཕན་མཛད་དེ་ཡི་བཀའ་དྲིན་ལ། །གུས་པས་སྲི་ཞུའི་ཚུལ་དུ་བདག་གིས་ནི། །རྒྱལ་
བའི་ཐུགས་བཅུད་བླ་ན་མེད་པའི་གཏམ། །མ་ཉམས་ཡི་གེར་འགོད་ལ་ངལ་བ་བགྱིས། །ལེགས་
བཤད་འོ་མའི་རྒྱ་མཚོ་མཐོང་བ་ན། །ཕྲག་དོག་མུན་པའི་ཁུང་བུར་འཇུག་འགྱུར་བ། །འཁྱོག་པོར་
བགྲོད་པའི་སེམས་ལྡན་གདུག་པའི་སྦྲུལ། །དེ་དག་ཕ་རོལ་སོམས་ལ་ཡིད་རྟོན་ཞིག །ཚད་ལྡན་

548 མཁས་གྲུབ་རྗེའི་གསུང་འབུམ་ཆ་པ།
ལུང་དང་རིགས་པས་སྟོང་ན་ཡང༌། །རྣ་བའི་ཁུང་བུ་བརྒྱུད་པའི་ཟོལ་ཙམ་གྱིས། །རྒྱུད་ཆེན་རྡོ་རྗེའི་
ཚིག་དོན་འགྲེལ་བ་ལ། །འཇུག་པ་བདག་གཞན་བསླུ་བའི་ཐབས་མཆོག་ཡིན། །རྨོངས་པ་དུ་མས་
བདེན་མིན་བསྔགས་པ་ལས། །གང་གི་གྲགས་པ་མཐོན་པོར་གྱུར་པའི་ཚིག །ཉེས་བཤད་དུག་གི་
ལོ་མ་རྒྱས་པ་ལས། །འདོད་དགུའི་འབྲས་བུ་རེ་བ་བླུན་པོའི་ཕུལ། །བདག་གིས་འདིར་ནི་མ་བཤད་
ལོག་པར་བཤད། །ངག་གི་དྲི་མས་གོས་པ་གང་མཆིས་ན། །བརྩེ་ལྡན་བླ་མ་མཆོག་དང་མཁའ་
འགྲོའི་ཚོགས། །བཟོད་ལྡན་བུ་ལྟར་དགོངས་པའི་བཀའ་དྲིན་མཛོད། །ཚུལ་འདིར་རབ་ཏུ་ངལ་བ་
ལས་བྱུང་དགེ་བ་ཉིན་མོར་བྱེད་པའི་འོད། །ཐོབ་པ་དེ་ཡིས་འགྲོ་ཀུན་བུང་བ་རྒྱུད་སྡེ་པདྨོའི་དགའ་
ཚལ་དུ། །བདེ་ཆེན་སྦྲང་རྩིའི་རོ་ཡིས་མྱོས་པའི་མགྲིན་པའི་གླུ་དབྱངས་སྒྲོག་བྱེད་ཅིང༌། །སྐྱེ་དགུ་
མཐའ་དག་ཐེག་པ་མཆོག་གི་དགའ་སྟོན་བདེ་བས་རོལ་གྱུར་ཅིག །བདག་ཀྱང་སྐྱེ་ཞིང་སྐྱེ་བའི་སྲིད་
པར་དཔལ་ལྡན་བླ་མ་མཆོག་དེ་ཡི། །ཞབས་སྐྱེས་མཆོད་པའི་ངལ་བ་ལྷུར་ལེན་ཐུགས་རྗེའི་སྤྱན་
རས་ཀྱིས་བཙས་ནས། །གསུང་གི་བདུད་རྩི་འཐུངས་པའི་དྲིན་ལས་ཆོས་མིག་དྲི་མེད་སྐྱེས་གྱུར་
ཏེ། །ཧེ་རུ་ཀ་དཔལ་བདག་མེད་མར་བཅས་མཁའ་འགྲོའི་དབུས་སུ་གར་བྱེད་ཤོག །རྒྱུད་ཀྱི་རྒྱལ་
པོ་ཆེན་པོ་དཔལ་བརྟག་པ་གཉིས་པའི་རྣམ་པར་བཤད་པ་རྡོ་རྗེ་མཁའ་འགྲོ་མ་རྣམས་ཀྱི་གསང་
བའི་མཛོད་ཅེས་བྱ་བ་འདི་ནི། ལུང་དང་མངོན་པར་རྟོགས་པའི་ཡོན་ཏན་རིན་པོ་ཆེའི་ཚོགས་ཀྱི་
མཛོད་འཛིན་པའི་གནས་བརྟན་ཡོངས་ཀྱི་དགེ་བའི་བཤེས་གཉེན་ཆེན་པོ་བླ་མ་ལེགས་པ་རྒྱལ་
མཚན་པའི་གསུང་གིས་ཆེས་ཆེར་བསྐུལ་ཞིང་། གཞན་ཡང་སྡེ་སྣོད་དང་རྒྱུད་སྡེ་འཛིན་པའི་དགེ་
བའི་བཤེས་གཉེན་དུ་མས་ཉེ་བར་བསྐུལ་བས་མཚམས་སྦྱར་ཏེ། ཆོས་ཀྱི་རྒྱལ་པོ་སངས་རྒྱས་
བཅོམ་ལྡན་འདས་ཀྱི་བསྟན་པའི་རྒྱལ་སྲིད་ཡོངས་སུ་རྫོགས་པའི་ནོར་འཛིན་གྱི་གཞིར་འདོད་
དགུར་དབང་བསྒྱུར་བའི་འཁོར་ལོས་བསྒྱུར་བ་གང་གི་དབུ་ལ་རྒྱལ་བ་ཐམས་ཅད་ཀྱིས་བཅིངས་
པའི་ཅོད་པན་དཀར་པོ་འཛིན་པ། འཕགས་པ་འཇམ་དཔལ་གྱི་བཀའ་ཡང་དག་པར་གྲུབ་པས་ཤེས་
བྱ་མ་ལུས་པའི་དཀྱིལ་འཁོར་ལ་རིགས་པ་དྲི་མ་མེད་པའི་ལེགས་པར་སྦྱངས་པའི་ཆོས་ཀྱི་སྤྱན་
ཐོགས་པ་མེད་པ་མངའ་བ། གྲུབ་པའི་དབང་ཕྱུག་ཐམས་ཅད་མཁྱེན་པ་བློ་བཟང་གྲགས་པའི་དཔལ་
གྱི་ཞལ་སྔ་ནས་ཀྱི་ཞབས་ཀྱི་པདྨོ་ལ་སྤྱི་བོས་རེག་པས། སྡེ་སྣོད་གསུམ་དང་རྒྱུད་སྡེ་བཞིའི་དོན་

བརྟག་གཉིས་རྣམ་བཤད་མཁའ་འགྲོའི་གསང་མཛོད། 549
མཐའ་དག་དྲི་མ་མེད་པའི་རིགས་པས་གཏན་ལ་ཕབ་སྟེ། ཐེག་པ་གསུམ་གྱི་ལམ་རྣམ་པར་དག་པ་
གསལ་བར་བྱེད་པ་ལ་མཁས་པའི་མདུན་སར་ཁྱུ་མཆོག་རླབས་པོ་ཆེའི་གནས་ཐོབ་པ། མང་དུ་
ཐོས་པའི་བཙུན་པ་དགེ་ལེགས་དཔལ་བཟང་པོས། གཙང་ཉང་སྟོད་རིགས་པའི་འབྱུང་གནས་ཀྱི་
སའི་ཆ། དཔལ་རི་བོ་མདངས་ཅན་གྱི་དགོན་པར་སྦྱར་བའི་ཡི་གེ་པ་ནི་སྡོམ་བརྩོན་བློ་དང་ལྡན་པ་
དཀོན་མཆོག་དཔལ་མགོན་ནོ༎ །།
སྭསྟི༎སྲས་བཅས་རྒྱལ་བ་དགྱེས་པའི་ལམ་བཟང་གིས། །མཁའ་ཁྱབ་སྐྱེ་དགུར་ཕན་བདེ་
སྒྲུབ་མཛད་པའི། །གྲུབ་པའི་དབང་ཕྱུག་གསེར་ཁང་རིན་པོ་ཆེས། །བསྟན་འགྲོར་སྨན་པའི་བཀའ་
ནན་གནང་བ་ཡིས། །ཆོས་སྡེ་ཆེན་པོ་སྐུ་འབུམ་བྱམས་གླིང་དུ། །ངེས་གསང་དཀའ་གནད་ལྷུགས་
པར་དགྲོལ་བའི་གཞུང༌། །དཔར་དུ་བསྐྲུན་པའི་དགེ